Josua Harrsch war ennss vunn de 23 Kinner vumm Hanns Jerich Harrsch (1610-1675), Amtsfaut in Laubach unn speder in Fachsenfeld, es eerscht aus seim Vadder seiner dritt ee (oo III. 18. Auguschd 1668 in Aalen) midd dere Elisabeth Leonhard († 1693). Harrschs Mudder hadd in zwedder Ee de Schuullehrer in Beilstein Ulrich Eisenmenger geheirad. Die ganz Sibbschaft – Harrschs Vadder hadd 110 enkelscher gehadd – schdehn all im Harrsch seim schdammbaam, denne wo er sellwer mit eischener hand geschribb hadd. Demm Harrsch sei viele Halbgeschwischder sinn als Parrer, Parrerschfraae, faute, Chirurge odder Hoschbidalschreiwer in gude Stellunge komm.